Document ID: /roh_data/filtered/fineweb-2-filterrobots_roh.jsonl.gz/44822

En il conflict da l'Ucraina datti para speranza per in ulteriur success suenter che l'armistizi vegn pli u main respectà, quai han fatg a savair il minister da l'exteriur tudestg Frank-Walter Steinmeier suenter in inscunter a Berlin cun ses collegas d'uffizi da la Frantscha, la Russia e l'Ucraina.
Anc l'emna che vegn pudessi dar novas tractativas tranter las partidas da conflict. Latiers giaja quai tranter auter per retrair las armas a la lingia da demarcaziun en l'ost da l'Ucraina, las elecziuns localas en la regiun sco er per il svilup umanitar, uschia Steinmeier. Ils 2 d’october da radunan lura ils schefs da stadi e da la regenza dals 4 pajais.